Celso Oliveira, Timorese writer and poet: February 2011\nINAN FETO AITARA - SOIBADA\nIha loron ruma,\nBainhira ema hotu nanok,\nTamba kalan nebe nakukun,\nTamba silensiu nebe laiha ona forsa,\nMaibe, sei iha Soibada Oan bele fanun ita neon.\nHodi fo'o hanoin mai ita katak,\nIha Soibada ...\nSei iha istoria nebe furak atu rona,\nSei iha lian Tetum nebe furak atu koalia,\nSei iha mestre diak nebe ita bele banati tuir.\nIha loron ida,\nBainhira ema senti katak silensiu laiha ona forsa,\nKalan sei la bolu tan ona naroman,\nEma hotu sei hanoin hetan katak\nINAN FETO AITARA sei bele fo'o:\nEsperansa, Domin no Dame.\nHANOIN MESTRE SOIBADA SIRA\nAmi temi sira naran,\nAmi haksolok ho sira hanorin.\n...Ami lian, mai hosi sira lian,\nAmi hakerek, mai hosi sira nia hanorin,\nAmi hananu, mai hosi sira fuan.\nJerasaun ba jerasaun.\nIha rai ulun to'o rai ikun\nLao lemorai iha mundu tomak.\nRAI LULIK NIA RESTU....\nHosi rai lulik nebe ema bolu Timor,\nIha neba ema temi Borja da Costa.\nLia nain, badaen dadolin ema Timor nian.\nIha rai nebe ema bolu rai lafaek,\nEma hotu iha menutu ida hodi hanoin,\nlia nain, badaen dadolin Timor nian:\nBorja da Costa, Nino Konis Santana, Fernando Sylvan no seluk tan.\nHakmatek iha menutu ida....\nParabens ba badaen nebe halo video ne'e.\nRestu hosi badaen "Hakmatek Iha Minutu Ida".\nPublicada por Celso Oliveira em 12:08 0 comentários